
LIETUVOS RESPUBLIKOS SEIMO
APLINKOS APSAUGOS KOMITETAS


PAGRINDINIO KOMITETO / KOMISIJOS PAPILDOMA IŠVADA 
DĖL GAUTŲ NAUJŲ PASTABŲ IR PASIŪLYMŲ DĖL LIETUVOS RESPUBLIKOS KELIŲ ĮSTATYMO NR. I-891 10 STRAIPSNIO 
PAKEITIMO ĮSTATYMO PROJEKTO NR. XIVP-2780


2023-06-28 Nr. 107-P-23 
Vilnius

1. Komiteto / Komisijos posėdyje dalyvavo: komiteto pirmininkė Aistė Gedvilienė, komiteto nariai: Kasparas Adomaitis, Aidas Gedvilas, Ligita Girskienė, Petras Gražulis, Linas Jonauskas, Tomas Tomilinas, Justinas Urbanavičius, Romualdas Vaitkus, Andrius Vyšniauskas (pavaduojantis Agnę Bilotaitę);
komiteto biuro darbuotojai: vedėja Birutė Pūtienė, patarėjai: Rasa Liucija Matusevičiūtė, Jolita Jakučionytė, Aistrida Latvėnė, Audrius Želvys, padėjėja Vida Katinaitė;
	kviestieji asmenys: Aplinkos ministras Simonas Gentvilas, viceministrė Monika Juodvalkė.
2. Seimo kanceliarijos Teisės departamento išvados ir kitų ekspertų pasiūlymai:

	Pasiūlymo teikėjas, data
	Siūloma keisti
	Pastabos
	Pasiūlymo turinys
	Komiteto sprendimas
	Argumentai, 
pagrindžiantys sprendimą

	1
	Seimo kanceliarijos Teisės departamentas
2023-06-26

	
	
	
	
	Atkreiptinas dėmesys, kad su teikiamu projektu susijusio Lietuvos Respublikos žemės įstatymo Nr. I-446 pakeitimo įstatymo Nr. XIV-1311 2 straipsnio pakeitimo įstatymo projekto Nr. XIVP-2766(2) (toliau - projektas Nr. XIVP-2766(2)) 1 straipsnio 2 dalyje išdėstyto Žemės įstatymo 7 straipsnio 10 dalyje nustatyta, kad valstybinės žemės sklypo, perduodamo patikėjimo teise viešosios transporto infrastruktūros valdytojui, priėmimo-perdavimo aktą pasirašo Nacionalinės žemės tarnybos vadovas. Atsižvelgiant į tai ir siekiant teisinio aiškumo, teikiamo projekto ir projekto Nr. XIVP-2766(2) nuostatas reikėtų suderinti tarpusavyje, t. y. projekto 1 straipsniu keičiamo Kelių įstatymo 10 straipsnio 2 dalyje reikėtų išbraukti žodžius „arba jo įgaliotas šios institucijos administracijos padalinio vadovas“.
	Pritarti
	Pakeisti projekto 1 straipsnį ir išdėstyti jį taip:
1 straipsnis. 10 straipsnio pakeitimas
[bookmark: part_a6b0e77b466c4ca882ff466ac2e2ac5c]Pakeisti 10 straipsnio 2 dalį ir ją išdėstyti taip:
[bookmark: part_f9db24e71fcc4ddaaa211a77270c256a][bookmark: part_37698c64ef6140b591bb9ad6b82252eb]„2. Valstybinės reikšmės keliams priskirta žemė priklauso valstybei išimtine nuosavybės teise. Ją patikėjimo teise valdo, naudoja ir ja disponuoja akcinė bendrovė Lietuvos automobilių kelių direkcija. Valstybinės žemės sklypai, reikalingi valstybinės reikšmės keliams projektuoti, tiesti, statyti, rekonstruoti, taisyti (remontuoti) ar priskirti valstybinės reikšmės keliams, perduodami patikėjimo teise akcinei bendrovei Lietuvos automobilių kelių direkcijai Nacionalinės žemės tarnybos prie Aplinkos ministerijos (toliau – Nacionalinė žemės tarnyba) vadovo sprendimu Žemės įstatyme ir Vyriausybės nustatyta tvarka. Valstybinės žemės sklypo, perduodamo patikėjimo teise akcinei bendrovei Lietuvos automobilių kelių direkcijai, perdavimo–priėmimo aktą pasirašo Nacionalinės žemės tarnybos vadovas arba jo įgaliotas šios institucijos administracijos padalinio vadovas. Valstybinės reikšmės kelią ar jo ruožą išbraukus iš valstybinės reikšmės kelių sąrašo, Nacionalinės žemės tarnybos vadovas Žemės įstatyme ir Vyriausybės nustatyta tvarka priima sprendimą dėl patikėjimo teisės į šio kelio ar jo ruožo užimamą valstybinės žemės sklypą pasibaigimo ir tokį žemės sklypą akcinė bendrovė Lietuvos automobilių kelių direkcija perdavimo–priėmimo aktu grąžina Nacionalinei žemės tarnybai.“


[bookmark: _GoBack]Balsavimo rezultatai: Pritarta bendru sutarimu







3. Subjektų, turinčių įstatymų leidybos iniciatyvos teisę, pasiūlymai: negauta



[bookmark: Tekstas12]Komiteto pirmininkė    						(Parašas)						Aistė Gedvilienė




Biuro patarėjas A. Želvys, el. p. audrius.zelvys@lrs.lt

